Valutahund

Valutahund eller pengehund er en brukshund som er trent i å søke opp valuta og verdipapirer som transporteres ulovlig over landegrensene.

Hundene bruker primært luktesansen, men de kan også trenes til å lese menneskenes kroppsspråk. Det er spesielle duftstoffer i bomullsfibrene og fargestoff som preger verdipapirer og valutaen hundene sporer, i sammenheng med mengden. Derfor reagerer ikke hundene på mindre pengesummer (25 000 kroner). Hundene trenes til å oppdage bestemte valutaer, som amerikanske dollar, britiske pund, euro, norske kroner osv. Det er et tilsvarende treningsmønster for verdipapirer. Ulikt trente hunder vil derfor gi ulike utslag i sine funn. Erfarne hunder vil kunne oppdage nesten alle typer valuta.

Valutahunder brukes helst av tolltjenesten, men det kan også være aktuelt for både politiet (økokrim) og skatteetaten å ta i bruk slik hunder. Man kan da tenke seg er scenario der hunden gjør søk hos private, som er mistenkt for å oppbevare svarte penger. Som oftest er hundene stasjonert på internasjonale flyplasser og fergesteder, samt ved grenseovergangene mellom ulike land.

De hundene som er mest benyttet i hundetjenesten i dag er jaktlabrador og springer spaniel.

 Referanser 

Kategori:Brukshundtyper
Kategori:Valuta